חריש (עיר)

חָרִישׁ היא עיר במחוז חיפה בישראל השוכנת בצפון-מזרח השרון, מדרום לנחל עירון ולמחלף עירון וממזרח לכביש 6. נוסדה בשנת 1982 כחלק מתוכנית יישובי הכוכבים, והוכרזה כעיר בשנת 2022, 40 שנה לאחר הקמתה. ב-1982 הוקם קיבוץ חריש על ידי הקיבוץ הארצי, במרחק של כ-6 קילומטרים (בקו אווירי) דרום-מערבית ליישוב קציר, בגובה של 110 מטרים מעל פני הים. בתחילה הוקמה במקום היאחזות נח"ל ובשנת 1982 הוחלט לאזרח את המקום ולהופכו לקיבוץ. בשנת 1990 התגוררו במקום רק 25 תושבים, חלקם חברי קיבוץ, ובעקבות כך ננטש מרצון. בשנת 1993 ננטש הקיבוץ, למעט פלוגה של מג"ב ששכנה בו. בראשית שנות ה-90, במסגרת תוכנית שבעת הכוכבים, הוחלט להקים בסמוך לקיבוץ חריש ישוב עירוני בשם חריש. על פי התכנית היישוב היה אמור לאכלס 30,000 תושבים. בשנת 1995 הושלמה בניית כ־300 יחידות דיור ראשונות. משרד השיכון השקיע רבות בתשתיות היישוב ובתכנונו, אך מכירת הדירות ביישוב נכשלה ורבים מאלה שרכשו דירות, בכל זאת, לא עברו לגור בהן אלא ניסו להשכירן. מרבית הבתים נותרו ריקים, והאוכלוסייה המעטה ששכנה ביישוב הייתה של שוכרי דירות מעוטי יכולת. בשנת 1998 הובאו ליישוב כ־70 מבני חמולת קראג'ה מרמלה, לאחר סכסוך דמים ממושך בינם לבין חמולת ג'רושי. ביולי 1992, במסגרת התוכנית לאיחוד רשויות מקומיות, אוחדו היישובים קציר וחריש למועצה מקומית אחת בשם "טל-עירון", שהייתה ה"כוכב" הצפוני ביותר בתוכנית "יישובי הכוכבים". בשנת 1995 הוסב שם המועצה המקומית ל"קציר-חריש". ביוני 2012, במסגרת קידום הפיכת חריש לעיר, חתם שר הפנים על צו להפרדת הרשויות. היישוב קציר הועבר לתחום שיפוטה של מועצה אזורית מנשה, והמועצה המקומית חריש חזרה להיות רשות מוניציפלית בפני עצמה. ההפרדה בוצעה בפועל באוגוסט 2012. בשנת 2008 הוחלט להכריז על חריש כמרחב תכנון מיוחד על פי סעיף 32 בחוק התכנון והבנייה והוקמה ועדה מיוחדת שבסמכותה לאפשר תכנון ופיתוח אזורי מהירים. בראש הוועדה עמד יגאל שחר. החל מ-2014 עומד בראש הוועדה השר לשעבר דוד מגן. בשנת 2010 החליטה הממשלה להקים ועדת מנכ"לים לקידום היישוב חריש לצורך "פתרונות ארוכי טווח לצמיחתו העתידית של היישוב כפתרון משמעותי וארוך טווח למצוקות הדיור הקשות מהן סובלת האוכלוסייה בעלת צביון דתי". החלטה זו עוררה התנגדות ביישוב, ובשנת 2011 עתרו תושבי חריש לבית המשפט המחוזי בחיפה נגד התוכנית לייעד את העיר לחרדים בלבד. בית המשפט קבע כי על המכרזים להיות פתוחים לציבור הרחב. נכון לשנת 2024 העיר מעורבת, והעירייה מקצה מבנים, משאבים, תקציבים ותוכניות לכלל פלחי האוכלוסייה. במהלך 2014 ו-2015 אושרו ושווקו ליזמים שתי שכונות נוספות, 1/ב "המגף" (2,519 יח"ד) ו-2/א "אור המזרח" (1,858 יח"ד). כן אושר מרכז עירוני ראשי 1/ד שכולל 664 יח"ד, 150,000 מ"ר שטחי מסחר ותעסוקה, 8,000 מ"ר שטחי מלונאות ו-77,000 מ"ר מבני ציבור שיכללו מתחם עירוני לשירותי הצלה וחירום. בסוף מרץ 2018, הגדיל שר האוצר משה כחלון את מרחב התכנון של חריש ב-2,000 דונם. במהלך שנת 2020 המשיכה חריש להתרחב בצעדים מהירים – באפריל 2020, פורסם כי נבנים בשכונת הפרחים שני בתי ספר חדשים, הראשון יתפקד כבית ספר יסודי ממלכתי והשני יהיה בית ספר יסודי ממלכתי דתי. במאי, פורסם כי שכונת מעו"ף, שתשמש גם כמרכז העסקים הראשי של חריש, לקראת אכלוס. השכונה תכיל בין היתר מתחם משרדים, מבני תעשייה, בית עירייה חדש ומסוף תחבורה ציבורית שייתן מענה למזרח חריש. ביולי, הגישה הוועדה הגאוגרפית חיפה את המלצותיה למשרד הפנים, באשר להרחבת גבולות השיפוט של חריש, כדי לאפשר את המשך פיתוחה והפיכתה לעיר של כ־100,000 תושבים. הוועדה המליצה על תוספת של 3,282 דונם, המהווים גידול של כ-46% בשטח השיפוט של חריש. בנובמבר, פורסם כי הסתיים שלב התכנון של הפארק העירוני של חריש. על פי התכנון הפארק ישתרע על שטח של כ-200 דונם ולאורך כ-1,500 מטרים. הפארק יוקם בצמוד לכביש 6 הנושק למערב היישוב. חודש לאחר מכן הופקדה תוכנית "רובע חריש דרום". במסגרת התוכנית יבנו כ־1,650 יחידות דיור וכ-332 אלף מ"ר של שטחי תעסוקה ומסחר. השכונה תחבור לכביש 611 שמתוכנן לחבר את חריש לכביש 574 ובעתיד אולי גם לכביש 6. במאי 2022 הכריזה שרת הפנים איילת שקד כי חריש מקבלת מעמד של עיר. ב-2023 אושרה הקמת בית חולים בעיר. חריש נמצאת ממזרח לכביש 6, לא רחוק ממחלף עירון שבו פוגש כביש 6 את כביש 65, אך הגישה מחריש לעורקי תחבורה אלה ארוכה יחסית, דרך כביש 6353 וכביש 574. בסמוך לכניסה ליישוב מתוכננת תחנת הרכבת חריש על מסילת מנשה, שהיא מסילת רכבת המקשרת את המסילה המזרחית החדשה אל מסילת העמק. מערבית לחריש נמצא מחלף משמר הגבול, במקום שבו שכן בעבר צומת משמר הגבול וקטע הכביש שבין הצומת לכיכר בכביש 574. המחלף נחנך בפברואר 2022, כשבמסגרת הפרויקט הוקם גשר מעל כביש 65. חברת "קווים" מפעילה בעיר שני קווים עירוניים, לצד שירות לבנימינה, פרדס חנה, חדרה, מרכזית המפרץ, השרון וגוש דן. חברת תנופה מעילה שירות מהעיר לגוש שקד. בשנת 2024 נחנך בכניסה לעיר מסוף תחבורה ציבורית. פרויקט הכניסה הדרומית לחריש (כביש 611) עבר לשלב התכנון המפורט. בסביבתה של חריש נמצאים מספר אזורי תעסוקה, המספקים מקומות עבודה רבים. המרכזיים שבהם הם פארק תעשייה קיסריה, אזור התעשייה שח"ק, אזור התעשייה חדרה ופארק תעשיות עמק חפר. במסגרת ההתרחבות דרומה, הופקדה בוועדה לתכנון ובנייה התב"ע (תוכנית בינוי עיר) של השכונה העתידית "חריש דרום", תוכנית שבה מתוכננים לקום שטחי מסחר ותעסוקה גדולים. לפי נתוני הלשכה המרכזית לסטטיסטיקה (הלמ"ס) נכון לסוף יולי 2024 (אומדן), מתגוררים בחריש 38,085 תושבים (מקום 59 בדירוג רשויות מקומיות בישראל). האוכלוסייה גדלה בקצב גידול שנתי של ‎10.1%‏. אחוז הזכאים לתעודת בגרות מבין תלמידי כיתות י"ב בשנת ה'תשפ"ב (2021-‏2022) היה 66.7%. השכר החודשי הממוצע של שכיר במשך שנת 2021 היה 10,351 ש"ח (ממוצע ארצי: 11,330 ש"ח). באוקטובר 2018 הגיע מספר התושבים בחריש ל-10,000 ובסוף 2020 מנתה אוכלוסיית חריש כ-19,600 תושבים. 1998–2003: דב (דובי) סנדרוב – ראש המועצה הנבחר הראשון של קציר-חריש 2006–2013: נסים דהן – ראש המועצה הממונה. 2013–מכהן: יצחק קשת – ראש המועצה הנבחר הראשון לאחר הפרדת קציר מחריש וראש העירייה הראשון. 2022 אות האדריכלות בקטגוריית מבנה החינוך. מקום ראשון למכלול חינוכי בחריש בתכנון "גושן אדריכלים". מתחם של כ-4,300 מ"ר, הכולל שני מבנים מרובעים סימטריים, הגדול במבנים הוא בית הספר שבתוכו 18 כתות לימוד, והקטן במבנים הוא גן הילדים עם ארבע כיתות. בנוסף, במרכז כל אחד מהמבנים יש חצר ירוקה ונעימה לרווחת התלמידים. יישובי הכוכבים המשולש מודיעין-מכבים-רעות מדיה וקבצים בנושא חריש בוויקישיתוף אתר האינטרנט הרשמי של עיריית חריש חריש (ישראל), דף שער בספרייה הלאומית פרופיל חריש נכון לשנת 2020 באתר הלמ"ס אורי טל, ‏החלטת הממשלה להקים יישוב באזור ואדי-עארה, באתר מרכז המחקר והמידע (ממ"מ) של הכנסת, 18 בפברואר 2008 ליאת שלזינגר, חריש עמוק: איך הפך היישוב חריש לעיירת רפאים בוואדי ערה?, באתר nrg‏, 28 באוגוסט 2010 חגי עמית, ענת ג'ורג'י, העיירה הנשכחת | כך נראית חריש כיום: דתיים, חילוניים, חמולת קראג'ה ובתים זולים, באתר TheMarker‏, 10 בנובמבר 2012 הילה ציאון, הפכה לעיר: מיליארד שקל יוקצו לפיתוח חריש, באתר ynet, 19 בדצמבר 2015 מיטל שפירו, ברוכים הבאים לפריז הישראלית, באתר הארץ, 13 ביולי 2016 מיכאל יעקובסון, זול בחריש? כן, גם התמורה: חלום לקבלן ולמשקיע, מדכדך לתושב, באתר Xnet‏, 28 בנובמבר 2016 דותן לוי ודיאנה בחור־ניר, חריש: עיר להשכרה, באתר כלכליסט, 1 בפברואר 2018 עופר פטרסבורג, האם חריש תהיה מודיעין החדשה?, באתר "ידיעות אחרונות", 25 באוגוסט 2018 עדי כהן, הדר חורש, איך לשווק 86 בניינים בחריש כשהשוק בהאטה? "האתגר הוא במיתוג העיר", באתר TheMarker‏, 30 בינואר 2019 הדר חורש, יעל דראל, עדי כהן, גילי מלניצקי, למכירה - עיר חדשה: כך נראה אתר הנדל"ן הגדול ביותר בישראל, באתר TheMarker‏, 22 במרץ 2019 רועי צ'יקי ארד, "אתה תירשם בהיסטוריה ככתב הראשון שכותב משהו טוב על חריש", באתר הארץ, 22 במאי 2019 תושבי חריש נערכים למאבק אזרחי: "אנחנו נלחמים על הבית שלנו", באתר חריש 24, 26 ביוני 2019 נתנאל גאמס וענת ג'ורג'י, חריש נלחמת על עתידה: "השקעתי פה 400 אלף שקל - עכשיו מציעים לי רבע מחיר", באתר TheMarker‏, 4 בדצמבר 2020 יעל דראל, "כבר אין כאן דירות ב-700 אלף שקל. רוב הרוכשים מתכוונים לגור פה, חלקם אומרים - מקסימום זו תהיה השקעה טובה", באתר TheMarker‏, 28 במאי 2021 יובל ניסני, ‏כמעט כמו תל אביב: העיר המפתיעה שמככבת אצל משקיעי הנדל"ן, באתר גלובס, 2 בספטמבר 2023 אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור סוף יולי 2024 (אומדן), בכל יתר היישובים - לפי טבלה שנתית של למ"ס עבור סוף 2022. לטבלת הדירוג המלא. מאזן מפוני מלחמת חרבות ברזל: מספר מפונים שנקלטו בעיר פחות מספר מפונים שפונו ממנה, מבוטא באלפי תושבים. מתוך אתר למ"ס, המתבסס על מערכת "יחד" (של מערך הדיגיטל הלאומי) נכון ל-סוף יולי 2024 (אומדן). הנתונים לפי טבלת רשויות מקומיות של למ"ס עבור סוף 2022 הנתונים לפי טבלת מדד חברתי כלכלי של למ"ס נכון לשנת 2021 רעות נדלין ופאוזי אבו טועמה, מתנגדים לתוכנית לאחד רשויות, באתר ynet, 14 באפריל 2003 פיתוח ציר הגבעות - שבעת הכוכבים, באתר ארכיון המדינה, תיק ISA-moch-UrbanPlanning-000cddg 20 שנה של חיפוש זהות, באתר הארץ, 10 במאי 2002 הפגנה נגד נוכחות משפחת קראג'ה ביישוב חריש, באתר הארץ, 18 בנובמבר 2005 החלטת ממשלה 1505, "קידום היישוב חריש" דותן לוי, תושבי חריש ייאבקו נגד ההחלטה להפוך את היישוב לעיר חרדית, באתר כלכליסט, 6 באוגוסט 2008 צפריר רינת, ראש המטה למען עתיד חריש: "במקום יישוב פלורליסטי - אנו מקבלים עיר ענקית לחרדים", באתר TheMarker‏, 15 באוקטובר 2010 בית המשפט אמר "לא" לחריש חרדית בלבד, באתר חריש סיטי, 5 בינואר 2012 תוצאות המכרז, באתר מינהל מקרקעי ישראל אורי חודי, ‏כחלון הגדיל את מרחב התכנון של חריש ב-2,000 דונם, באתר גלובס, 27 במאי 2018 שכונת הפרחים מתחדשת בשני בתי ספר יסודיים וארבע כיתות גן, באתר חריש סיטי, ‏20 באפריל 2020 עופר פטרסבורג, עובדים על זה, באתר ynet, 21 בספטמבר 2019 רינה פטילון, עיריית חריש הציגה תכנית מחודשת לשכונת מעו"ף, באתר חריש סיטי, ‏8 במאי 2020 הוועדה הגיאוגרפית קבעה את מפת ההתרחבות של חריש לעיר של 100 אלף תושבים, באתר חריש סיטי, ‏14 באוקטובר 2020 פארק יער עירוני יוקם בחריש על שטח של כ-200 דונם, באתר חריש סיטי, ‏25 בנובמבר 2020 רינה פטילון, בשורה טובה: תוכנית רובע "חריש דרום" הופקדה, באתר חריש סיטי, ‏31 בדצמבר 2020 יורי ילון, 12 שנה בלבד מאז תחילת הפיתוח: חריש הוכרזה כעיר בישראל, באתר ישראל היום, 24 במאי 2022 נמרוד בוסו, המדינה תיכננה את חריש - רק שכחה לחבר אותה לכביש, באתר TheMarker‏, 19 ביוני 2015 רינה פטילון, נתיבי ישראל: "תוך שמונה-תשע שנים ניתן לחנוך את תחנת רכבת חריש", באתר חריש סיטי, ‏6 בפברואר 2019 אודי עציון, נתיבי ישראל תפתח לתנועה את מחלף משמר הגבול סמוך לחריש, באתר ynet, 18 בפברואר 2022 רינה פטילון, נחנך מסוף התחבורה הציבורית החדש של חריש, שינויים יחולו בקווי האוטובוס, באתר חריש סיטי, ‏31 במאי 2024 פרופיל חריש באתר הלמ"ס והיי לרבבה: התושב ה-10,000 הגיע לחריש, באתר חריש סיטי, ‏10 באוקטובר 2018 תחזית 2021, באתר הלשכה המרכזית לסטטיסטיקה, ‏1 באוגוסט 2021 מכתב תנועת אומץ לשר הפנים בנוגע להארכת כהונתו של דהן שני רחל פומס, הבית היפה בישראל ומבנה הציבור המצטיין: הוענק אות האדריכלות לשנת 2022, באתר ynet, 26 באוקטובר 2022